І ў ХХ стагоддзі Талачын пацярпеў ад ворагаў. Мясцовае насельніцтва мужна змагалася з нямецка-фашысцкімі захопнікамі. У навакольных лясах з першых месяцаў акупацыі пачалі дзейнічаць партызанскія атрады. Байцы брыгады імя Канстанціна Заслонава на чыгунцы пускалі пад адхон варожыя саставы, што накіроўваліся на фронт. Ні на дзень не спынялася народная барацьба з гітлераўцамі. У канцы чэрвеня 1944 года мясцовыя жыхары, каму пашчасціла выжыць, з радасцю сустракалі савецкіх воінаў-вызваліцеляў.